薄扶林道車禍|城巴疑入錯線扭軚撼路牌 的士捱撞:咁樣衝落嚟
港島西區薄扶林道昨午(6日)發生驚險車禍。一輛巴士沿薄扶林道駛至近香港大學本部大樓對開分岔路時,失控猛撼路中石壆及路牌,繼而撞向一輛的士,幸無釀傷亡。
網上瘋傳車禍一刻片段,可見一輛37B城巴沿薄扶林道斜路駛至上般咸道橋面的支路時,突然急速扭右切線,猛撼路中石壆及路牌,撞飛安全島反光牌,繼而撞及對面線一輛的士。的士司機當場嚇窒:「嘩,好在扭一扭,唔係好大鑊!咁樣衝落嚟?」女乘客亦驚魂未定稱,「咁樣衝落嚟嘅?」片中可見,巴士撞壆時「彈跳」,幸未有翻車;其後車長落車慰問,雙方報警。
片段亦令網民「一額汗」,不少網民均指巴士車長懷疑入錯線肇禍,「發緊夢入錯線,上橋只能去般咸道,去唔到原有路線薄扶林道」、「未瞓醒行錯路又快,突然抽右」、「巴士冇反,執到啦!」
警方表示,昨午12時07分接獲報案,42歲男車長駕駛巴士沿薄扶林道左一線駛往中環方向。途至上址時,切向左線,撞到路牌及一輛的士。巴士車長及的士66歲男司機均無受傷。案件列作「交通意外—政府財物損毀」處理。